1 keer alles [cd-single] - Van Dik Hout - Muziekweb
1 keer alles [cd-single] Brexit: Britte gaan EU vir uitstel vra | Netwerk24
Brexit: Britte gaan EU vir uitstel vra
14 Maart 2019 20:44
Britse LP's het Donderdagaand met 412 stemme teenoor 202 ingestem dat premier Theresa May die Europese Unie moet vra vir uitstel om Brexit te vertraag.
Dit beteken die Verenigde Koninkryk sal die EU dalk nie verlaat op 29 Maart soos die plan was nie, berig die BBC.
May sê Brexit kan met drie maande uitgestel word tot 30 Junie indien LP's haar uittreeplan volgende week in 'n stemming steun.
Indien hulle haar plan wéér verwerp, sal sy langer uitstel vra, maar daar moet in ag geneem word dat die 27 ander EU-lede ook moet toestem tot die uitstel.
Daar sal waarskynlik nou weer volgende week oor haar plan gestem word, waar LP's sal moet besluit of hulle 'n plan gaan steun wat nie 'n skoon uittrede uit die EU sal verseker nie, of aanvaar dat Brexit verwater gaan word of gekortwiek gaan word deur 'n lang vertraging, berig Reuters.
BREAKING: British members of parliament accept a government motion to seek a delay to #Brexit date by 412 votes to 202 pic.twitter.com/9rL5PZuM2W